Държавен вестник, бр. 24, 2023 г., стр. 5

БРОЙ  24	
Д Ъ Р Ж А В Е Н  В Е С Т Н И К 	
СТР.  5  
з) „експерт“ е специалист в областта на 
защитата при бедствия, с подходящо оборуд-
ване и средства за подпомагане, изпратен да 
помага на страната, искаща помощ;
и) „помощ при бедствие“ е всяко действие, 
предприето по време на бедствие или след 
него, целящо спасяване на живот, опазване 
на имущество или доставка на средства за 
подпомагане, което е насочено към овладяване 
на непосредствените последици от бедствието;
к) „транзитна държава“ е държавата на 
страната, през чиято територия преминават 
спасителните екипи или се транспортират обо-
рудването и/или средствата за подпомагане, 
за да се предостави помощ на трета държава.
Член 3
Компетентни органи и точки за контакт
1. Компетентните органи за прилагане 
на разпоредбите на това споразумение са 
следните:
– за правителството на Република Бълга-
рия: Министерство на вътрешните работи, 
Главна дирекция „Пожарна безопасност и 
защита на населението“;
– за правителството на Република Хърва-
тия: Министерство на вътрешните работи, 
Дирекция за защита на населението.
2. Компетентните органи определят една 
или няколко точки за контакт с цел уведо-
мяване и обмен на информация в случай на 
бедствие и осигуряват непрекъснатото функ-
циониране на точките за контакт.
3. В хода на прилагането на това спора-
зумение компетентните органи на страните 
са упълномощени да влизат взаимно и свое­
временно в директен контакт чрез точките 
за контакт с цел уведомяване и обмен на 
информация в случай на бедствие.
4. Страните своевременно се уведомяват в 
писмен вид по дипломатически път за всички 
промени в компетентните органи и точките 
за контакт.
Член 4
Форми на сътрудничество
В рамките на това споразумение и в съот-
ветствие с националните си законодателства 
страните си сътрудничат на основата на ра-
венство, реципрочност и взаимна изгода чрез:
а) оказване на доброволна помощ и пре-
доставяне на информация при поискване в 
случай на бедствие или на заплаха от на-
стъпването му;
б) обмен на информация, техническа и 
правна документация, методологична и друга 
литература, видео- и снимков материал, отна-
сящи се до превенция, готовност и реагиране 
при бедствия;
в) снабдяване с оборудване на спасителните 
екипи и/или звената за гражданска защита;
г) организиране и провеждане на съвместни 
експертни срещи, конференции, семинари и 
учения;
д) обмен на опит и добри практики;
е) организиране на обмен и обучение на 
експерти, включително обмен на лектори и 
инструктори от съответните учебни центрове 
и институции по искане на всяка от страните;
ж) съвместно планиране, разработване и 
прилагане на проекти и научни разработки 
в областта на превенцията, готовността и 
реагирането при бедствия;
з) съвместно сформиране на работни групи 
и установяване на други форми на сътруд-
ничество в съответствие с националното 
законодателство на страните.
Член 5
Условия за предоставяне на доброволна 
помощ
1. Способността на страните взаимно да 
си предоставят помощ при бедствие е в зави-
симост от наличието на финансови средства, 
персонал и други ресурси.
2. Разходите по обмена на експерти, вклю-
чително обмен на лектори и инструктори от 
съответните учебни центрове и институции, 
се поемат от страната, оказваща помощ, освен 
ако страните не уговорят друго.
3. Обменът на оборудване, материали, друго 
имущество и услуги, необходими за реализи-
ране на целта и изпълнението на програми-
те, по които е постигната договореност, се 
осъществява в съответствие с националните 
законодателства на страните.
Член 6
Предоставяне на доброволна помощ
1. Помощ при бедствие може да се оказва 
чрез изпращане на спасителни екипи, звена за 
гражданска защита и/или експерти, както и 
чрез предоставяне на средства за подпомагане 
за нуждите на засегнатото население.
2. Страната, искаща помощ, отправя искане 
за помощ и го изпраща на страната, оказваща 
помощ, в писмена форма на английски език 
или в устна форма с писмено потвърждение 
на английски език.
3. Искането за помощ задължително включ-
ва:
а) вид, размер, място, време и текущо 
състояние на бедствието на територията на 
страната, искаща помощ;
б) информация за действията, които са 
предприети и са планирани за справяне с 
бедствието;
в) вид и приоритети на исканата помощ 
по отношение на спасителни екипи, звена за 
гражданска защита и/или експерти, оборуд-
ване, както и средства за подпомагане.